CELEX: 32016R0052
Language: ro
Date: 2016-01-15 00:00:00
Title: Regulamentul (Euratom) 2016/52 al Consiliului din 15 ianuarie 2016 de stabilire a nivelurilor maxime permise de contaminare radioactivă a alimentelor și furajelor în urma unui accident nuclear sau a oricărui alt caz de urgență radiologică și de abrogare a Regulamentului (Euratom) nr. 3954/87 al Consiliului și a Regulamentelor (Euratom) nr. 944/89 și (Euratom) nr. 770/90 ale Comisiei

20.1.2016   
            
            
               RO
            
            
               Jurnalul Oficial al Uniunii Europene
            
            
               L 13/2
            
         REGULAMENTUL (Euratom) 2016/52 AL CONSILIULUI
   din 15 ianuarie 2016
   de stabilire a nivelurilor maxime permise de contaminare radioactivă a alimentelor și furajelor în urma unui accident nuclear sau a oricărui alt caz de urgență radiologică și de abrogare a Regulamentului (Euratom) nr. 3954/87 al Consiliului și a Regulamentelor (Euratom) nr. 944/89 și (Euratom) nr. 770/90 ale Comisiei
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolele 31 și 32,
   având în vedere propunerea Comisiei Europene, elaborată după obținerea avizului unui grup de personalități desemnate de Comitetul Științific și Tehnic dintre experții științifici ai statelor membre,
   având în vedere avizul Parlamentului European (1),
   având în vedere avizul Comitetului Economic și Social European (2),
   întrucât:
   
               (1)
            
            
               Directiva 2013/59/Euratom a Consiliului (3) stabilește normele de securitate de bază privind protecția împotriva pericolelor prezentate de expunerea la radiațiile ionizante.
            
         
               (2)
            
            
               După producerea accidentului la centrala nucleară de la Cernobâl în 26 aprilie 1986, au fost eliberate în atmosferă cantități foarte mari de materiale radioactive care au contaminat alimente și furaje din câteva țări europene la niveluri semnificative din punctul de vedere al sănătății. Au fost adoptate măsuri pentru a se asigura că anumite produse agricole sunt introduse în Uniune numai în conformitate cu normele comune care protejează sănătatea populației, menținând în același timp caracterul unificat al pieței și evitând perturbarea comerțului.
            
         
               (3)
            
            
               Regulamentul (Euratom) nr. 3954/87 al Consiliului (4) stabilește nivelurile maxime permise de contaminare radioactivă aplicabile în urma unui accident nuclear sau a oricărui alt caz de urgență radiologică care ar putea să determine sau a determinat o contaminare radioactivă semnificativă a alimentelor și a furajelor. Respectivele niveluri maxime permise sunt încă în conformitate cu cele mai recente recomandări științifice disponibile în prezent pe plan internațional. Baza pentru stabilirea nivelurilor maxime admise care figurează în prezentul regulament a fost examinată și descrisă în Publicația Comisiei privind protecția radiologică nr. 105 (Criterii UE privind restricții referitoare la alimente care trebuie aplicate după un accident). Respectivele niveluri se bazează, în special, pe un nivel de referință de 1 mSv pe an pentru creșterea în doze efective individuale prin ingerare și pe ipoteza că 10 % din alimentele consumate anual sunt contaminate. Cu toate acestea, copiilor sub un an li se aplică ipoteze diferite.
            
         
               (4)
            
            
               În urma accidentului de la centrala nucleară de la Fukushima produs la 11 martie 2011, Comisia a fost informată că nivelurile de radionuclizi în anumite produse alimentare originare din Japonia depășesc nivelurile de acțiune pentru alimente aplicabile în Japonia. O astfel de contaminare ar putea reprezenta o amenințare pentru sănătatea publică și animală din Uniune și, prin urmare, au fost adoptate măsuri de impunere a unor condiții speciale vizând importurile de alimente și de furaje originare sau expediate din Japonia, în conformitate cu avizul Comitetului permanent pentru lanțul alimentar și sănătatea animală înființat prin Regulamentul (CE) nr. 178/2002 al Parlamentului European și al Consiliului (5).
            
         
               (5)
            
            
               Este necesar să se înființeze un sistem care să permită Comunității, în urma unui accident nuclear sau a oricărui alt caz de urgență radiologică care ar putea să determine sau a determinat o contaminare radioactivă semnificativă a alimentelor și a furajelor, să stabilească nivelurile maxime permise de contaminare radioactivă pentru produsele care urmează să fie introduse pe piață pentru a proteja sănătatea populației.
            
         
               (6)
            
            
               La fel ca alte alimente, apa potabilă este ingerată direct sau indirect și, prin urmare, joacă un rol în expunerea globală a consumatorului la substanțele radioactive. În ceea ce privește substanțele radioactive, controlul calității apei destinate consumului uman este deja prevăzut în Directiva 2013/51/Euratom a Consiliului (6), excluzând apele minerale și apele care sunt medicamente. Prezentul regulament ar trebui să se aplice alimentelor, alimentelor de importanță minoră și furajelor care ar putea fi introduse pe piață în urma unui accident nuclear sau a oricărui alt caz de urgență radiologică, și nu apei destinate consumului uman, pentru care se aplică Directiva 2013/51/Euratom. Cu toate acestea, în cazul unei urgențe radiologice, statele membre pot alege să facă trimitere la nivelurile maxime pentru alimente lichide stabilite în prezentul regulament pentru a gestiona utilizarea apei destinate consumului uman.
            
         
               (7)
            
            
               Nivelurile maxime permise de contaminare radioactivă ar trebui să se aplice alimentelor și furajelor originare din Uniune sau importate din țări terțe în funcție de locul și circumstanțele accidentului nuclear sau ale unei alte urgențe radiologice.
            
         
               (8)
            
            
               Comisia urmează să fie informată atunci când se petrece un accident nuclear sau când se descoperă niveluri neobișnuit de înalte de radioactivitate, în temeiul Deciziei 87/600/Euratom a Consiliului (7) sau al Convenției Agenției Internaționale pentru Energie Atomică (AIEA) privind notificarea rapidă a unui accident nuclear din 26 septembrie 1986.
            
         
               (9)
            
            
               Pentru a ține cont de faptul că alimentația copiilor în primele șase luni de viață poate varia în mod semnificativ și că există de asemenea incertitudini privind metabolismul sugarilor în timpul celei de a doua perioade de șase luni de viață, este oportună extinderea aplicării unor niveluri maxime permise mai mici pentru alimentele destinate copiilor la întreaga perioadă corespunzând primelor douăsprezece luni.
            
         
               (10)
            
            
               Pentru a facilita adaptarea nivelurilor maxime permise aplicabile, în special ținând cont de circumstanțele accidentului nuclear sau ale unei alte urgențe radiologice, procedurile pentru revizuirea regulamentelor de punere în aplicare ar trebui să includă consultarea de către Comisie a grupului de experți menționat la articolul 31 din tratat.
            
         
               (11)
            
            
               Pentru a se asigura faptul că alimentele și furajele a căror radioactivitate depășește nivelurile maxime permise aplicabile nu sunt introduse pe piața Comunității, respectarea acestor niveluri ar trebui să facă obiectul unor verificări corespunzătoare.
            
         
               (12)
            
            
               Pentru a se asigura condiții uniforme de punere în aplicare a prezentului regulament în ceea ce privește crearea condițiilor pentru aplicarea nivelurilor maxime permise, ar trebui să-i fie conferite Comisiei competențe de executare. Aceste competențe ar trebui să fie exercitate în conformitate cu Regulamentul (UE) nr. 182/2011 al Parlamentului European și al Consiliului (8) care urmează să se aplice în sensul prezentului regulament, în pofida faptului că acesta nu face trimitere în mod explicit la articolul 106a din tratat.
            
         
               (13)
            
            
               Comisia ar trebui să fie asistată de Comitetul permanent pentru plante, animale, produse alimentare și hrană pentru animale. Statele membre ar trebui să se asigure că, în cazul în care proiectele de acte de punere în aplicare întemeiate pe prezentul regulament sunt discutate de respectivul comitet, reprezentanții acestora beneficiază de o expertiză adecvată sau se pot baza pe o astfel de expertiză în domeniul protecției radiologice.
            
         
               (14)
            
            
               Procedura de examinare ar trebui utilizată pentru adoptarea actelor în temeiul cărora devin aplicabile nivelurile maxime permise de contaminare radioactivă a alimentelor și a furajelor.
            
         
               (15)
            
            
               Comisia ar trebui să adopte acte de punere în aplicare imediat aplicabile dacă, în cazuri temeinic justificate aferente anumitor urgențe radiologice care ar putea determina sau au determinat o contaminare radioactivă semnificativă a alimentelor și a furajelor, adoptarea acestora este impusă de motive imperative de urgență.
            
         
               (16)
            
            
               Prezentul regulament ar trebui să constituie lex specialis pentru procedura de adoptare și, ulterior, de modificare a regulamentelor de punere în aplicare privind stabilirea nivelurilor maxime permise de contaminare radioactivă în urma unui caz de urgență radiologică. În cazul în care este evident că alimentele sau furajele originare din Uniune sau importate dintr-o țară terță sunt susceptibile de a constitui un risc grav pentru sănătatea oamenilor, a animalelor sau pentru mediu, iar riscul respectiv nu poate fi combătut în mod satisfăcător prin măsurile luate de statul membru sau de statele membre în cauză, Comisia poate adopta măsuri de urgență suplimentare în conformitate cu Regulamentul (CE) nr. 178/2002. Comisia ar trebui să se asigure că prezentul regulament și Regulamentul (CE) nr. 178/2002 sunt puse în aplicare în mod armonizat. În măsura în care este posibil, nivelurile maxime permise aplicabile și măsurile de urgență suplimentare ar trebui să fie integrate într-un singur regulament de punere în aplicare întemeiat pe prezentul regulament și pe Regulamentul (CE) nr. 178/2002.
            
         
               (17)
            
            
               În plus, normele generale pentru efectuarea controalelor oficiale în vederea verificării respectării normelor care vizează, printre altele, prevenirea, eliminarea sau reducerea la niveluri acceptabile a riscurilor pentru oameni și animale sunt prevăzute în Regulamentul (CE) nr. 882/2004 al Parlamentului European și al Consiliului (9).
            
         
               (18)
            
            
               La momentul pregătirii sau revizuirii regulamentului de punere în aplicare, Comisia ar trebui să ia în considerare, printre altele, următoarele circumstanțe: locul, natura și amploarea accidentului nuclear sau a unei alte urgențe radiologice în interiorul sau în afara Comunității; natura, amploarea și răspândirea eliberării identificate sau preconizate de substanțe radioactive în aer, apă și sol, precum și în alimente și furaje, în interiorul sau în afara Comunității; riscurile radiologice ale contaminării radioactive identificate sau potențiale a alimentelor și furajelor și dozele de radiații rezultate; tipul și cantitatea alimentelor și furajelor contaminate care ar putea fi introduse pe piață în Comunitate; nivelurile maxime permise pentru alimentele și furajele contaminate stabilite în țări terțe; importanța acestor alimente și furaje pentru asigurarea aprovizionării corespunzătoare cu alimente a populației; așteptările consumatorilor în ceea ce privește siguranța alimentelor și posibilele modificări ale obiceiurilor alimentare ale consumatorilor ca urmare a unei urgențe radiologice.
            
         
               (19)
            
            
               În cazuri justificate corespunzător, orice stat membru ar trebui să aibă posibilitatea de a solicita să i se permită să deroge temporar de la nivelurile maxime permise de contaminare radioactivă în ceea ce privește anumite alimente și furaje consumate pe teritoriul său. Regulamentele de punere în aplicare ar trebui să specifice alimentele și furajele cărora li se aplică derogări, tipurile de radionuclizi în cauză, precum și zona geografică acoperită și durata derogărilor,
            
         ADOPTĂ PREZENTUL REGULAMENT:
   Articolul 1
   Obiect
   Prezentul regulament stabilește nivelurile maxime permise de contaminare radioactivă a:
   
               (a)
            
            
               alimentelor, astfel cum sunt stabilite în anexa I;
            
         
               (b)
            
            
               alimentelor de importanță minoră, astfel cum sunt stabilite în anexa II; și
            
         
               (c)
            
            
               furajelor, astfel cum sunt stabilite în anexa III,
            
         care pot fi introduse pe piață în urma unui accident nuclear sau a oricărui alt caz de urgență radiologică care ar putea determina sau care a determinat o contaminare radioactivă semnificativă a alimentelor și a furajelor.
   Prezentul regulament stabilește de asemenea procedura de adoptare sau de modificare ulterioară a regulamentelor de punere în aplicare de stabilire a nivelurilor maxime permise aplicabile.
   Articolul 2
   Definiții
   În sensul prezentului regulament, se aplică următoarele definiții:
   
               1.
            
            
               „aliment” înseamnă orice substanță sau produs, indiferent dacă este sau nu prelucrat, prelucrat parțial sau neprelucrat, destinat sau prevăzut în mod rezonabil să fie ingerat de oameni.
               „Alimentele” includ băuturile, guma de mestecat și orice substanță încorporată în mod intenționat în alimente în timpul producerii, preparării sau tratării lor.
               „Alimentele” nu includ:
               
                           (a)
                        
                        
                           furaje;
                        
                     
                           (b)
                        
                        
                           animale vii, în afara cazurilor în care sunt pregătite în vederea introducerii pe piață pentru consum uman;
                        
                     
                           (c)
                        
                        
                           plantele, înainte de a fi recoltate;
                        
                     
                           (d)
                        
                        
                           medicamentele în sensul articolului 1 punctul 2 din Directiva 2001/83/CE a Parlamentului European și a Consiliului (10);
                        
                     
                           (e)
                        
                        
                           produsele cosmetice în sensul articolului 2 alineatul (1) litera (a) din Regulamentul (CE) nr. 1223/2009 al Parlamentului European și al Consiliului (11);
                        
                     
                           (f)
                        
                        
                           tutunul și produsele din tutun în sensul articolului 2 punctele 1 și, respectiv 4, din Directiva 2014/40/UE a Parlamentului European și a Consiliului (12);
                        
                     
                           (g)
                        
                        
                           substanțele stupefiante sau psihotrope în sensul Convenției Unice a Organizației Națiunilor Unite privind substanțele stupefiante din 1961 și al Convenției Organizației Națiunilor Unite privind substanțele psihotrope din 1971;
                        
                     
                           (h)
                        
                        
                           reziduuri și contaminanți;
                        
                     
                           (i)
                        
                        
                           apa destinată consumului uman, în sensul articolului 2 punctul 1 din Directiva 2013/51/Euratom;
                        
                     
         
               2.
            
            
               „aliment de importanță minoră” înseamnă aliment de importanță minoră pentru dietă, fiind consumat foarte puțin de populație;
            
         
               3.
            
            
               „furaj” înseamnă orice substanță sau produs, inclusiv aditivi, indiferent dacă este sau nu prelucrat, prelucrat parțial sau neprelucrat, destinat hrănirii pe cale orală a animalelor;
            
         
               4.
            
            
               „introducere pe piață” înseamnă deținerea de alimente sau de furaje pentru a le vinde, inclusiv pentru a le oferi spre vânzare sau în cadrul oricărei alte forme de transfer, gratuit sau nu, precum și înseși vânzarea, distribuirea și alte forme de transfer;
            
         
               5.
            
            
               „urgență radiologică” înseamnă o situație sau un eveniment excepțional implicând o sursă de radiație care necesită o intervenție rapidă pentru a atenua consecințele negative grave pentru sănătatea și securitatea oamenilor, pentru calitatea vieții, pentru bunuri sau pentru mediu, sau un risc care ar putea genera asemenea consecințe negative grave.
            
         Articolul 3
   Nivelurile maxime permise aplicabile
   (1)   În cazul în care Comisia primește – în special fie în conformitate cu normele Comunității pentru schimbul imediat de informații în cazul unei urgențe radiologice, fie în conformitate cu Convenția AIEA privind notificarea rapidă a unui accident nuclear din 26 septembrie 1986 – informații oficiale despre un accident nuclear sau despre orice alt caz de urgență radiologică care poate să ducă sau a dus la o contaminare radioactivă semnificativă a alimentelor și a furajelor, Comisia adoptă un regulament de punere în aplicare prin care devin aplicabile respectivele niveluri maxime permise pentru alimentele sau furajele potențial contaminate care ar putea fi introduse pe piață.
   Fără a aduce atingere articolului 3 alineatul (4), nivelurile maxime permise aplicabile prevăzute în regulamentul de punere în aplicare nu le depășesc pe cele stabilite în anexele I, II și III. Respectivul regulament de punere în aplicare se adoptă în conformitate cu procedura de examinare menționată la articolul 5 alineatul (2).
   Din motive imperioase de urgență justificate corespunzător legate de circumstanțele accidentului nuclear sau ale unei alte urgențe radiologice, Comisia adoptă un regulament de punere în aplicare imediat aplicabil, în conformitate cu procedura menționată la articolul 5 alineatul (3).
   (2)   Perioada de valabilitate a regulamentelor de punere în aplicare adoptate în temeiul alineatului (1) este cât mai scurtă posibil. Durata primului regulament de punere în aplicare în urma unui accident nuclear sau a oricărui alt caz de urgență radiologică nu depășește trei luni.
   Comisia revizuiește periodic regulamentele de punere în aplicare și, după caz, le modifică pe baza naturii și localizării accidentului și evoluției nivelului de contaminare radioactivă efectiv măsurat.
   (3)   La elaborarea sau revizuirea regulamentelor de punere în aplicare, Comisia ia în considerare normele de bază stabilite în temeiul articolelor 30 și 31 din tratat, inclusiv principiul justificării și al optimizării, cu scopul de a menține amploarea dozelor individuale, probabilitatea expunerii și numărul de persoane expuse la un nivel cât de scăzut se poate obține în mod rezonabil, ținând seama de stadiul actual al cunoașterii tehnice și de factorii economici și societali.
   În momentul revizuirii regulamentelor de punere în aplicare, Comisia consultă grupul de experți menționat la articolul 31 din tratat în cazul unui accident nuclear sau în orice alt caz de urgență radiologică ce cauzează o contaminare atât de extinsă a alimentelor sau a furajelor consumate în Comunitate, încât raționamentul și presupunerile pe care se bazează nivelurile maxime admise stabilite în anexele I, II și III la prezentul regulament nu mai sunt valabile. Comisia poate solicita avizul respectivului grup de experți în orice alt caz de contaminare a alimentelor sau a furajelor consumate în Comunitate.
   (4)   Fără a aduce atingere obiectivului de protecție a sănătății urmărit prin prezentul regulament, Comisia poate, prin intermediul regulamentelor de punere în aplicare, permite oricărui stat membru, la cererea acestuia și având în vedere circumstanțele excepționale existente în statul membru respectiv, să deroge temporar de la nivelurile maxime permise în ceea ce privește anumite alimente sau furaje consumate pe teritoriul său. Respectivele derogări se bazează pe dovezi științifice și se justifică în mod corespunzător prin circumstanțe, în special factori societali existenți în statul membru respectiv.
   Articolul 4
   Măsuri restrictive
   (1)   În momentul în care Comisia adoptă un regulament de punere în aplicare prin care se aplică niveluri maxime permise, alimentele sau furajele care nu respectă respectivele niveluri maxime permise nu se introduc pe piață, începând cu data precizată în respectivul regulament de punere în aplicare.
   În scopul aplicării prezentului regulament, alimentele sau furajele importate din țări terțe se consideră ca fiind introduse pe piață dacă, pe teritoriul vamal al Uniunii, ele fac obiectul unei alte proceduri vamale decât procedura de tranzit.
   (2)   Fiecare stat membru furnizează Comisiei toate informațiile privind aplicarea prezentului regulament. Comisia comunică astfel de informații celorlalte state membre. Orice caz de nerespectare a nivelurilor maxime permise aplicabile se notifică prin Sistemul rapid de alertă pentru alimente și furaje (RASFF).
   Articolul 5
   Procedura comitetului
   (1)   Comisia este asistată de Comitetul permanent pentru plante, animale, produse alimentare și hrană pentru animale, instituit prin articolul 58 alineatul (1) din Regulamentul (CE) nr. 178/2002. Respectivul comitet este un comitet în sensul Regulamentului (UE) nr. 182/2011.
   (2)   Atunci când se face trimitere la prezentul alineat, se aplică articolul 5 din Regulamentul (UE) nr. 182/2011.
   (3)   Atunci când se face trimitere la prezentul alineat, se aplică articolul 8 din Regulamentul (UE) nr. 182/2011, coroborat cu articolul 5 din respectivul regulament.
   Articolul 6
   Raportarea
   În cazul unui accident nuclear sau al oricărei alte urgențe radiologice care ar putea conduce sau a condus la o contaminare radioactivă semnificativă a alimentelor și a furajelor, Comisia prezintă Parlamentului European și Consiliului un raport. Raportul se referă la punerea în aplicare a măsurilor luate în temeiul prezentului regulament și care au fost notificate Comisiei în conformitate cu articolul 4 alineatul (2).
   Articolul 7
   Abrogarea
   Regulamentul (Euratom) nr. 3954/87 al Consiliului și Regulamentele (Euratom) nr. 944/89 (13) și (Euratom) nr. 770/90 (14) ale Comisiei se abrogă.
   Trimiterile la regulamentele abrogate se înțeleg ca trimiteri la prezentul regulament și se citesc în conformitate cu tabelul de corespondență din anexa IV.
   Articolul 8
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 ianuarie 2016.
      
         
            Pentru Consiliu
         
         
            Președintele
         
         J.R.V.A DIJSSELBLOEM
      
   
   
      (1)  Avizul din 9 iulie 2015 (nepublicat încă în Jurnalul Oficial).
   
      (2)  JO C 226, 16.7.2014, p. 68.
   
      (3)  Directiva 2013/59/Euratom a Consiliului din 5 decembrie 2013 de stabilire a normelor de securitate de bază privind protecția împotriva pericolelor prezentate de expunerea la radiațiile ionizante și de abrogare a Directivelor 89/618/Euratom, 90/641/Euratom, 96/29/Euratom, 97/43/Euratom și 2003/122/Euratom (JO L 13, 17.1.2014, p. 1).
   
      (4)  Regulamentul (Euratom) nr. 3954/87 al Consiliului din 22 decembrie 1987 de stabilire a nivelurilor maxime permise de contaminare radioactivă a alimentelor și a furajelor după un accident nuclear sau altă situație de urgență radiologică (JO L 371, 30.12.1987, p. 11).
   
      (5)  Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).
   
      (6)  Directiva 2013/51/Euratom a Consiliului din 22 octombrie 2013 de stabilire a unor cerințe de protecție a sănătății populației în ceea ce privește substanțele radioactive din apa destinată consumului uman (JO L 296, 7.11.2013, p. 12).
   
      (7)  Decizia 87/600/Euratom a Consiliului din 14 decembrie 1987 privind procedura comunitară de schimb rapid de informații în caz de urgență radiologică (JO L 371, 30.12.1987, p. 76).
   
      (8)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).
   
      (9)  Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (JO L 165, 30.4.2004, p. 1).
   
      (10)  Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman (JO L 311, 28.11.2001, p. 67).
   
      (11)  Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (JO L 342, 22.12.2009, p. 59).
   
      (12)  Directiva 2014/40/UE a Parlamentului European și a Consiliului din 3 aprilie 2014 privind apropierea actelor cu putere de lege și a actelor administrative ale statelor membre în ceea ce privește fabricarea, prezentarea și vânzarea produselor din tutun și a produselor conexe și de abrogare a Directivei 2001/37/CE (JO L 127, 29.4.2014, p. 1).
   
      (13)  Regulamentul (Euratom) nr. 944/89 al Comisiei din 12 aprilie 1989 de stabilire a nivelurilor maxime permise de contaminare radioactivă în produsele alimentare de mică importanță după un accident nuclear sau altă situație de urgență radiologică (JO L 101, 13.4.1989, p. 17)
   
      (14)  Regulamentul (Euratom) nr. 770/90 al Comisiei din 29 martie 1990 de stabilire a nivelurilor maxime admisibile de contaminare radioactivă pentru hrana destinată animalelor după un accident nuclear sau în orice altă situație de urgență radiologică (JO L 83, 30.3.1990, p. 78)
   
      ANEXA I
      
         NIVELURILE MAXIME PERMISE DE CONTAMINARE RADIOACTIVĂ A ALIMENTELOR
      
      Nivelurile maxime permise aplicabile alimentelor nu depășesc următoarele:
      
                  Grup de izotopi/Grup de alimente
               
               
                  Alimente (Bq/kg) (1)
                  
               
            
                  Alimente pentru sugari (2)
                  
               
               
                  Produse lactate (3)
                  
               
               
                  Alte alimente, cu excepția celor de importanță minoră (4)
                  
               
               
                  Alimente lichide (5)
                  
               
            
                  Suma izotopilor de stronțiu, în special Sr-90
               
               
                  75
               
               
                  125
               
               
                  750
               
               
                  125
               
            
                  Suma izotopilor de iod, în special I-131
               
               
                  150
               
               
                  500
               
               
                  2 000
               
               
                  500
               
            
                  Suma izotopilor de plutoniu și elementelor de transplutoniu care emit particule alfa, în special Pu-239 și Am-241
               
               
                  1
               
               
                  20
               
               
                  80
               
               
                  20
               
            
                  Suma tuturor celorlalți nuclizi cu timp de înjumătățire mai mare de 10 zile, în special Cs-134 și Cs-137 (6)
                  
               
               
                  400
               
               
                  1 000
               
               
                  1 250
               
               
                  1 000
               
            
         (1)  Nivelul aplicabil produselor concentrate sau uscate se calculează pe baza produsului reconstituit, gata de consum. Statele membre pot face recomandări cu privire la condițiile de diluare pentru a se asigura că sunt respectate nivelurile maxime permise stabilite prin prezentul regulament.
      
         (2)  Alimentele pentru copii sunt definite ca acele alimente destinate hrănirii copiilor în primele douăsprezece luni de viață, care îndeplinesc, prin ele însele, cerințele nutritive ale acestei categorii de persoane și care sunt vândute cu amănuntul în ambalaje clar identificate și etichetate ca atare.
      
         (3)  Produsele lactate sunt definite ca produse care corespund următoarelor coduri NC, inclusiv, după caz, orice modificare pe care le-ar putea suferi ulterior: 0401 și 0402 (exceptând 0402 29 11).
      
         (4)  Alimentele de importanță minoră și nivelurile corespunzătoare de aplicat acestora sunt prezentate în anexa II.
      
         (5)  Alimente lichide sunt definite ca produse care se încadrează la rubrica 2009 și în capitolul 22 din Nomenclatura combinată. Nivelurile sunt calculate având în vedere consumul de apă de la robinet și aceleași niveluri ar putea fi aplicate și surselor de apă de băut la inițiativa autorităților competente din statele membre.
      
         (6)  Carbonul 14, tritiul și potasiul 40 nu sunt incluse în această grupă.
   
   
      ANEXA II
      
         NIVELURILE MAXIME PERMISE DE CONTAMINARE RADIOACTIVĂ A ALIMENTELOR DE IMPORTANȚĂ MINORĂ
      
      
               
                  1.
               
               
                  Lista alimentelor de importanță minoră
                  
                              Codul NC
                           
                           
                              Descriere
                           
                        
                              0703 20 00
                           
                           
                              Usturoi (proaspăt sau refrigerat)
                           
                        
                              0709 59 50
                           
                           
                              Trufe (proaspete sau refrigerate)
                           
                        
                              0709 99 40
                           
                           
                              Capere (proaspete sau refrigerate)
                           
                        
                              0711 90 70
                           
                           
                              Capere (conservate provizoriu, dar neindicate pentru consumul imediat în acea stare)
                           
                        
                              ex 0712 39 00
                           
                           
                              Trufe (uscate, întregi, tăiate, feliate, bucăți sau pulbere, dar nepreparate ulterior)
                           
                        
                              0714
                           
                           
                              Rădăcini de manioc, de arorut sau de salep, topinamburi, batate și rădăcini și tuberculi similari, cu conținut ridicat de fecule sau inulină, proaspete, refrigerate, congelate sau uscate, chiar tăiate în bucăți sau aglomerate sub formă de pelete; miez de sagotier
                           
                        
                              0814 00 00
                           
                           
                              Coji de citrice sau de pepeni (inclusiv pepeni verzi), proaspete, congelate, uscate, prezentate în apă sărată, sulfurată sau cu adaos de alte substanțe care asigură provizoriu conservarea lor
                           
                        
                              0903 00 00
                           
                           
                              Maté
                           
                        
                              0904
                           
                           
                              Piper din genul Piper; ardei din genul Capsicum sau din genul Pimenta, uscat sau măcinat sau pulverizat
                           
                        
                              0905 00 00
                           
                           
                              Vanilie
                           
                        
                              0906
                           
                           
                              Scorțișoară și flori de scorțișoară
                           
                        
                              0907 00 00
                           
                           
                              Cuișoare (fructe întregi, cuișoare și codițe)
                           
                        
                              0908
                           
                           
                              Nucșoară, condiment de nucșoară și cardamom
                           
                        
                              0909
                           
                           
                              Semințe de anason, de badian, de fenicul, de coriandru, de chimen, de chimion; bace de ienupăr
                           
                        
                              0910
                           
                           
                              Ghimbir, șofran, curcumă, cimbru, frunze de dafin, curry și alte mirodenii
                           
                        
                              1106 20
                           
                           
                              Făină, griș și pudră din sago sau din rădăcini sau tuberculi de la poziția 0714
                           
                        
                              1108 14 00
                           
                           
                              Fecule de manioc (cassava)
                           
                        
                              1210
                           
                           
                              Conuri de hamei, proaspete sau uscate, chiar sfărâmate, măcinate sau sub formă de pulbere sau pelete; lupulină
                           
                        
                              1211
                           
                           
                              Plante și părți de plante, semințe și fructe din speciile folosite în principal în parfumerie, medicină sau ca insecticide, fungicide sau în scopuri similare, proaspete sau uscate, chiar tăiate, sfărâmate sau sub formă de pulbere, cu excepția plantelor sau părților de plante utilizate pentru producția de alimente
                           
                        
                              1301
                           
                           
                              Șelac; gume, rășini, gume-rășini și oleorășini (de exemplu balsamuri) naturale
                           
                        
                              1302
                           
                           
                              Sucuri și extracte vegetale; substanțe pectice, pectinați și pectați; agar-agar și alte mucilagii și agenți de mărire a viscozității, derivate din produse vegetale, modificate sau nu
                           
                        
                              1504
                           
                           
                              Grăsimi și uleiuri și fracțiunile acestora, de pește sau de mamifere marine, chiar rafinate, dar nemodificate chimic
                           
                        
                              1604 31 00
                           
                           
                              Caviar
                           
                        
                              1604 32 00
                           
                           
                              Înlocuitori de caviar
                           
                        
                              1801 00 00
                           
                           
                              Boabe de cacao, întregi sau fărâmate, crude sau prăjite
                           
                        
                              1802 00 00
                           
                           
                              Coji, pelicule (pielițe) și alte resturi, de cacao
                           
                        
                              1803
                           
                           
                              Pastă de cacao, degresată sau nu
                           
                        
                              2003 90 10
                           
                           
                              Trufe (preparate sau conservate altfel decât în oțet sau acid acetic)
                           
                        
                              2006 00
                           
                           
                              Legume, fructe, coji de fructe și alte părți de plante, confiate (uscate, glasate sau cristalizate)
                           
                        
                              2102
                           
                           
                              Drojdii (active sau inactive); alte microorganisme monocelulare moarte (cu excepția vaccinurilor de la poziția 3002); praf de copt preparat
                           
                        
                              2936
                           
                           
                              Provitamine și vitamine, naturale sau obținute prin sinteză (inclusiv concentratele naturale), precum și derivații lor utilizați în principal ca vitamine, amestecați sau nu între ei, chiar în diferite soluții
                           
                        
                              3301
                           
                           
                              Uleiuri esențiale (deterpenizate sau nu), inclusiv cele așa-zise „concrete” sau „absolute”; rezinoide; oleorășini de extracție; soluții concentrate de uleiuri esențiale în grăsimi, în uleiuri stabilizate, în ceară sau în substanțe similare, obținute prin extracție din flori sau macerare; subproduse terpenice reziduale de la deterpenizarea uleiurilor esențiale; ape distilate aromatice și soluții apoase ale uleiurilor esențiale
                           
                        
            
               
                  2.
               
               
                  Nivelurile maxime permise aplicabile alimentelor de importanță minoră, astfel cum sunt menționate la punctul 1, nu depășesc următoarele:
                  
                              Grupul de izotopi
                           
                           
                              Bq/kg
                           
                        
                              Suma izotopilor de stronțiu, în special Sr-90
                           
                           
                              7 500
                           
                        
                              Suma izotopilor de iod, în special I-131
                           
                           
                              20 000
                           
                        
                              Suma izotopilor de plutoniu și elemente de transplutoniu care emit particule alfa, în special Pu-239 și Am-241
                           
                           
                              800
                           
                        
                              Suma tuturor celorlalți nuclizi cu timp de înjumătățire mai mare de 10 zile, în special Cs-134 și Cs-137 (1)
                              
                           
                           
                              12 500
                           
                        
            
         (1)  Carbonul 14, tritiul și potasiul 40 nu sunt incluse în această grupă.
   
   
      ANEXA III
      
         NIVELURILE MAXIME PERMISE DE CONTAMINARE RADIOACTIVĂ A FURAJELOR
      
      Nivelurile maxime permise pentru suma lui Cesiu-134 și Cesiu-137 nu depășesc următoarele:
      
                  Furaje pentru
               
               
                  Bq/kg (1)
                      (2)
                  
               
            
                  Porci
               
               
                  1 250
               
            
                  Păsări, miei, viței
               
               
                  2 500
               
            
                  Altele
               
               
                  5 000
               
            
         (1)  Aceste niveluri sunt menite să contribuie la respectarea nivelurilor maxime permise pentru alimente; ele nu pot asigura singure această respectare în orice situație și nu reduc obligația de a se controla nivelurile existente în produsele de origine animală destinate consumului uman.
      
         (2)  Aceste niveluri se aplică furajelor gata de consum.
   
   
      ANEXA IV
      
         TABEL DE CORESPONDENȚĂ
      
      
                  Regulamentul (Euratom) nr. 3954/87
               
               
                  Regulamentul (Euratom) nr. 944/89
               
               
                  Regulamentul (Euratom) nr. 770/90
               
               
                  Prezentul regulament
               
            
                  Articolul 1 alineatul (1)
               
               
                  Articolul 1
               
               
                  Articolul 1
               
               
                  Articolul 1
               
            
                  Articolul 1 alineatul (2)
               
               
                   
               
               
                   
               
               
                  Articolul 2
               
            
                  Articolul 2 alineatul (1)
               
               
                   
               
               
                   
               
               
                  Articolul 3 alineatul (1)
               
            
                  Articolul 2 alineatul (2)
               
               
                   
               
               
                   
               
               
                  Articolul 3 alineatul (2)
               
            
                  Articolul 3 alineatul (1)
               
               
                   
               
               
                   
               
               
                  —
               
            
                  Articolul 3 alineatul (2)
               
               
                   
               
               
                   
               
               
                  Articolul 3 alineatul (3)
               
            
                  Articolul 3 alineatele (3) și (4)
               
               
                   
               
               
                   
               
               
                  —
               
            
                  Articolul 4
               
               
                   
               
               
                   
               
               
                  —
               
            
                  Articolul 5
               
               
                   
               
               
                   
               
               
                  —
               
            
                  Articolul 6 alineatul (1)
               
               
                   
               
               
                   
               
               
                  Articolul 4 alineatul (1)
               
            
                  Articolul 6 alineatul (2)
               
               
                   
               
               
                   
               
               
                  Articolul 4 alineatul (2)
               
            
                   
               
               
                  Articolul 2
               
               
                   
               
               
                  Anexa II punctul 2.
               
            
                  —
               
               
                  —
               
               
                  —
               
               
                  Articolul 5
               
            
                  Articolul 7
               
               
                   
               
               
                   
               
               
                  —
               
            
                  —
               
               
                  —
               
               
                  —
               
               
                  Articolul 7
               
            
                  Articolul 8
               
               
                  Articolul 3
               
               
                  Articolul 2
               
               
                  Articolul 8
               
            
                  Anexă
               
               
                   
               
               
                   
               
               
                  Anexa I
               
            
                   
               
               
                  Anexă
               
               
                   
               
               
                  Anexa II punctul 1
               
            
                   
               
               
                   
               
               
                  Anexă
               
               
                  Anexa III
               
            
                  —
               
               
                  —
               
               
                  —
               
               
                  Anexa IV